The Fiji Times » Naiqaqi au sivita, au rogoca na kaila\nNaiqaqi au sivita, au rogoca na kaila\n29 September, 2014, 8:55 am\nUpdate: 8:55AM ESA mai yala toka na i talanoa nei Jovilisi Kedrayate mai Naimasimasi, Vugalei, Tailevu e na nona kaya ni dua dina na gauna vinaka era a donuya e na gauna era se bula voli kina e Naiqaqi ka sa gaunisala tiko na Loftus nikua .\nEra a bula vata kina e so na yaca rogo me vakataki Timoci Tuivaga ka yaco me Turaganilewa Levu e na noda vanua, na Vuiniwai ni mataivalu ko Sikeli Leweniqila mai Namara. Tailevu, e dua vei iratou na Kean ka tamana na radi ni Paraiminisita ena noda vanua o Mary Bainimarama, Marika Tukituku kei na so tale.\nTiko talega kina e dua na turaga ni Kuiva, Bau, Tailevu ko Eseroma ka watina e dua na marama balavu dau liutaki ira tu na cakacaka e na vanua ni sava i sulu e valenibula (laundry) o Lakai.\nE vakatoka o koya ni o Naiqaqi e vanua era dau soqosoqo yani kina na veimata-tamata taucoko ga.\nSa i koya oqo na kena i kuri.\nE tiko talega e Naiqai e dua na qase ka kilai levu e na gauna ko ya ka yacana o Sanaila, ka turaga ni Ra mai baravi o Nakorotubu. Dau teitei voli e kea e na gusu ni sala sara ga e kea dau tiko e kea e dua na nona veitavioka, dau werewere.\nE tiko talega kina e dua na sitoa ni kai Jaina o Pony.\nKaya nira dau lako ga yani era dau kacivaka sara yani vei Sanaila : Little Jack corner.\nDau sauma sara mai o Sanaila: Sat in the corner.\nEra dau kaya tale yani: Eating a Christmas pie.\nQai dau sauma mai o Sanaila e na dua na vosa ni veirulaki.\nE kaya o Kedrayate e turaga kilai o Sanaila e loma i Suva ka vakabibi e na i tikotiko e Naiqaqi e na gauna ko ya.\nE na nona vale e dau oso tu ga ni dau vakayacori kina na bameti ni gunu yaqona.\nEra dau tu kina e so na marama ni loma,o Sereima, o Miniscott, o Isi.\nRa dau gade vakalevu yani ki kea na kai Merika. Keimami dau qarauni ira vakavinaka.\nNa vale ni bameti oqo era dau vakavala silini kina o ira na dau gole yani kina, e kaya e na dredre o Kedrayate.\nE kuria ka kaya ni dua na kena sere ka dau kilai levu tu ka dau lagati vakawasoma e na gauna ko ya me yacova mai na loma ni 1980 vakacaca.\nO Sanaila oqo le dau kilai levu kei na kena sere.\nE vaka koto oqo ne:\nNaiqaqi au sivia, au rogoca e dua na kaila\nAu mani gole kina, meu lako ki raica\nCaudre toka na kena cina, qo na vale nei Sanaila\nRosi piqi, rosi damu e tiko kina\nKemudou dou to, keitou na warai dro\nE na vuku ni noda soso yaqona me vaka oqo\nE na vei-veiqati lo\nKaya o Kedrayate ni gauna kece e dau laga kina me dau rogoca na sere nira dau gunu yaqona tiko eso, e dau gole tale na nona vakanananu e na vukui Naiqaqi.\nKo Naiqaqi e vanua vinaka.\nKuria ka kaya ni dua talega na turaga kilai levu e dau tiko e kea o Lulu Buksh ka tiko voleka ki na vanua e sa tiko kina na vale ni vanua ni taba i vola makawa ni matanitu se na Govewnrment Printing Press ka sa vale ni maroroi tukutuku makawa na Archives nikua.\nIa, ko ya na i talanoa nei Naqaqi keimami dau qarauna vakavinaka mai vei ira eso era dau gole mai vakabibi vei ira na cauravou era dau tiko mai Draiba (Bachelors Quarter) mera mai dau wedewede lo vei ira na neimami marama.\nIeee!, o ira na kai Draiba era tiko qo. Vakarau na vua ni maqo me ra laulauviri!\nKaya o Kedrayate ni dau dredre ni rau dau sota vata kei Misisi (Mrs) Nawale, o Bale Mucunabitu, o Maraia Vitukawalu…o ira na neimami gone keimami susu vata e kea.\nIa, ni sa toso tiko na gauna, e kaya o Kedrayate, e sa qai tekivu mera veibiu mera sa veitosoyaki ki na veivanua e so.\nO Naiqaqi e dua na koro makawa e na vanua e sa tiko kina nikua na NLTB, e veimaqo ka levu na qara ni lairo ka vanua era keimami dau veimapolo kina.\nDina ni sa qase ka sa totolo na toso ni gauna, ia, e se kasa vinaka tu ga vua na qase yabaki 85 oqo na i talanoa kei Naiqaqi e na kena se tu sara ga e cake na veimaliwai e na nodra dau veilomani.\nE na qai kuri tale yani.\nRPV programme aims to strengthen civil society organisations


Nu ketaba KEI KEID-CoV-2 - Nona Valenibula ni Vakatovotovo ni Valenibula oIni Street Street\nNu ketaba KEI KEID-CoV-2\nE veirawai vakalevu na kemu ivakavakatakata\nMatanivola ni vakataso – ena dua na ivakamacala ni kena vakatetei totolo na Delta ni virus KEI-CoV2, e dua na vakadidike vou sa kunea kina na ketaqori e cecere cake sara na kena rawa ni taurivaki ka levea na kena isau ni vagalalataki mai na mate se wainimate sa oti.\nEna dua na vuli ka tabaki ena Nature journal, e dua na timi dauvakadidike mai Idia kei na veimatanitu tale eso era sa raica ni lewena na Delta (se B.1.617.2 kawa) a vakawalu na gauna me na drotaka kina na itatarovi a rawati mai na icuru ni itatarovi Na AstraIveeca se Edoca ni vakatauvatani kei na manumanu vuka taumada. Vakatalega kina, Na ivakacaca ni Delta a ono na gauna era na rawa ni tauri ira tale kina na tamata era sa bulabula mai na oca ni Mositi-19.\nMe vaka e amerika ena loma ni macawa vata ga, na Kena ivakatakata volai me sivia na 80% ni kisi vovou e Amerika. Era kaya o ira na kenadau ni tiko bulabula #8217; e vakawasoma me dua na ivakatakarakara vou ni dua na manumanu me veirawai vakalevu baleta ni vakavuqa ni sa dau yaco me daumaka sara ka vakarawarawataki na kena vakau yani.\nEna veitikotiko e lailai kina na ivakarau ni curumi, vakabibi na veivanua vakaitikotiko e vakaiyalayala na vanua ni veiqaravi, na kedrau iwiliwili na Nu e rawa ni veivakacacani vakalevu cake sara. Sa laurai tiko oqo e vuravura raraba ena veimatanitu dravudravua ka sega kina na icula ni itatarovi ni MAC-19’e sega ni rawa ni vakayagataki. Era kaya na kenadau ni tiko bulabula na kena revurevu ena veiyabaki sa bera mai.\nNa lewenimate levu ni VAKADAU E sa vagolea lesu na rai ki na itatarovi\n1. E veirawai vakalevu cake na nu mai na vo ni manumanu ca tale eso.\n3. E rawa ni veimuataki yani o Nu ki na #8216;na kena kacabote na kena kacabote.’\n4. E se levu tikoga na ka me da vulica me baleta na Duidui ni Nu.\n5. Na vakasavasavataki sai koya na veitaqomaki vinaka duadua mai na Nu.


NAI VAKATEKIVU 32 FOV - A sa lako tu e nona sala ko - Bible Search\nNAI VAKATEKIVU 31 NAI VAKATEKIVU 33\nNAI VAKATEKIVU 32\nSa rairai vei Jekope eso na agilose, 1,2. Sa talaki vei Iso ko koya, 3-6. Sa rerevaki Iso, 7,8; a sa masuta kina na Kalou, 9-12. A nona ka ni loloma vei Iso, 13-23. Sa veimoqe kaya e dua na agilose, 24-32.\n1A sa lako tu e nona sala ko Jekope, a ra sa sota kaya na agilose ni Kalou. 2Ia ni sa kunei ira ko Jekope, sa kaya, Oqo na matai valu ni Kalou. A sa vakatoka na yaca ni yasana ko ya ko Meeneimi [A matai valu e rua].\n3A sa tala na mata ko Jekope me liu yani kivei Iso na tuakana, ki na vanua ko Sia, ki na vanua i Itomi. 4A sa vakaroti ira, ka kaya, Dou vosa vakaoqo vua na noqu turaga ko Iso; Sa kaya vakaoqo na nomu tamata ko Jekope, Au tiko vulagi vei Lepani, ka'u sa dede kina, ka yacova na gauna oqo: 5a sa tu vei au na pulumokau, kei na asa, na sipi, kei na tamata, kei na vada: ia ka'u sa qai talatala me'u tukuna vua na noqu turaga, ka me'u kune loloma vei iko.\n6A ra sa lesu mai kivei Jekope nai talaki, a ra kaya, Keitou a lako vua na tuakamu ko Iso, a sa lako talega mai ko koya me mai tavaki iko, kei ira vata kaya na tamata e lewe va na drau.\n7A sa rere vakalevu ko Jekope, a sa kidroa: a sa wasea rua na tamata era tiko kaya, kei na qele ni sipi, kei na pulumokau, kei na kameli; 8ni sa kaya, Kevaka sa lako mai ko Iso ki na dua nai vavakoso, ka mokuta, ena qai dro bula nai vavakoso kadua.\n9A sa kaya ko Jekope, Na Kalou ni tamaqu ko Eparaama, kei na Kalou talega i Aisake na tamaqu, kemuni Jiova, ko ni a kaya vei au, Mo lesu ki na nomu vanua, ka vei ira na wekamu, ka'u na caka vinaka vei iko: 10au a sega ni yaga me'u rawata e dua na ka lailai e na nomuni loloma kecega, kei na nomuni vosa dina, ko ni sa cakava vei au na nomuni tamata; ni'u a qalo-kosova na Joritani oqo kei na noqu i titoko wale; ia ka'u sa qai tubu me rua nai vavakoso: 11au masuti kemuni, mo ni vakabulai au mada mai na liga i Iso na tuakaqu: ni'u sa rerevaki koya, de sa lako mai ko koya ka mokuti au, kei ira vata na gone kei na tinadra: 12Ia ko ni a kaya, Ka'u na caka vinaka vakaidina vei iko, ka vakatubura na nomu kawa me ra vaka na nuku mai matasawa, sa sega ni wili rawa ni ra sa lewe vuqa.\n13A sa moce maikea e na bogi ko ya: a sa taura mai na ka sa tiko vua me ka ni loloma vei Iso na tuakana; 14e rua na drau na me yalewa, ka ruasagavulu na me tagane, e rua na drau na sipi yalewa ka ruasagavulu na sipi tagane, 15e tolusagavulu na kameli yalewa kei na luvedra, e vasagavulu na pulumokau yalewa, ka tini na pulumokau tagane, ruasagavulu na asa yalewa, ka tini na luve ni asa. 16A sa solia kivei ira na nona tamata, me lako vakai koya na qele ni manumanu yadua; a sa kaya vei ira na nona tamata, Dou liutaki au yani, ka me veiyawaki na qele ni manumanu e dua kei na qele ni manumanu e dua. 17A sa vakarota vua sa liu, ka kaya, Ni sa sota kei iko ko Iso na tuakaqu, ka tarogi iko, A nei cei ko iko? ka ko sa lako kivei? ka nei cei na ka oqo sa liutaki iko? 18mo qai kaya, A nei Jekope na nomuni tamata; oqo nai loloma sa kau vua na noqu turaga ko Iso: ka raica, sa muri keitou talega ko koya. 19A sa vakarota nai karua talega, kei nai katolu, kei ira kecega era muria na qele ni manumanu, a sa kaya, Dou vosa vakaoqo vei Iso, ni dou sa veikune kaya: 20ia dou kaya talega, Raica, sa muri keitou mai ko Jekope na nomuni tamata. Ni sa kaya ko koya, Au na vakayalovinakataka e na ka ni loloma sa liu yani, ia emuri ka'u na raica na matana; de sa vinakati au beka ko koya.\n21A sa kau yani eliu na ka ni loloma: a sa tiko vata kei ira ko koya e na bogi ko ya. 22A sa cavu tu ko koya e na bogi ko ya, ka kauti rau na watina, kei rau na nona vada, kei iratou na luvena tagane e le tinikadua, ia sa vutokosova na uciwai ko Japoki: 23A sa kauti ira, ka talai ira me ra vutokosova na uciwai, ia sa tala ki tai kadua na nona ka.\n24A sa tiko duadua ko Jekope; a sa veimoqetaki kaya e dua na tamata ka yacova na kida ni mataka. 25Ia ni sa kunea ko koya sa sega ni gumatua vua, sa tara na veiuturi ni dibina; a sa mavule na veiuturi ni dibi i Jekope, ni sa veimoqe tiko kaya. 26A sa kaya ko koya, Mo laivi au mada me'u lako, ni sa kida na mataka. A sa kaya ko Jekope, Au na sega ni laivi iko, kevaka ko sa sega ni vosavakalougatataki au mada. 27A sa kaya vua ko koya, Ko cei na yacamu? A sa kaya, Ko Jekope. 28A sa kaya, Ena sega tiko ni yacamu ko Jekope, ko Isireli ga: ni ko sa kaukauwa vua na Kalou kei ira na tamata, ka ko sa gumatua. 29A sa taroga ko Jekope, Mo ni tukuna mada mai vei au na yacamuni. A sa kaya ko koya, A cava ko sa taroga kina na yacaqu? A sa vakalougatataki koya maikea. 30A sa vakatoka ko Jekope na yaca ni yasana ko ya ko Penueli [A mata ni Kalou]: ni keirau sa veikune kei na Kalou, ia ka'u sa bula tiko.\n31A sa cadra vua na mata-ni-siga ni sa lako tani mai Penueli, a sa lokiloki tiko e dibina. 32O koya era sega ni kania kina na ua mai na veiuturi ni dibi ko ira na Isireli, ka yacova na gauna oqo: ni sa tara ko koya na ua mai na veiuturi ni dibi i Jekope.


Aisea 42 | iVolatabu ena Internet | Vakadewa ni Vuravura Vou\nDauveiqaravi ni Kalou kei na nona ilesilesi (1-9)\n‘O Jiova na yacaqu’ (8)\nSere vou me vakacaucautaki Jiova (10-17)\nMataboko o Isireli, didivara (18-25)\n42 Raica! Na noqu dauveiqaravi+ au tokona! Au digitaka,+ au vakadonuya!+ Au solia vua na yaloqu,+Ena vakayacora na lewadodonu ina veimatanitu.+ 2 Ena sega ni kaikaila se tabalaka na domona,Ena sega ni rogo na domona e gaunisala.+ 3 Ena sega ni musuka na gasau sa dasila tu,Ena sega tale ga ni bokoca na vauvau ni cina e kubou wale ga.+ Ena kauta dina mai o koya na lewadodonu.+ 4 Ena sega ni malumalumu se oca me vakataudeitaka mada e vuravura na lewadodonu,+Era na waraka tiko ga na nona lawa* na veiyanuyanu. 5 Qo na ka e tukuna na Kalou dina o Jiova,O koya e bulia na lomalagi, o koya e tevuka,+O koya e tevuka na vuravura kei na vuana,+O koya e solia na icegu vei ira na tamata era tiko kina,+Kei na igu ni bula vei ira na lako voli kina:+ 6 “O yau o Jiova, au kacivi iko ena yalododonu;Au taura na ligamu. Au na taqomaki iko, au na soli iko mo vu ni veiyalayalati kei ira na tamata+ Kei na nodra rarama na veimatanitu,+ 7 Mo dolava na matadra na mataboko,+Mo sereka na kaivesu mai na qara buto,Kei ira na tiko buto mai na valeniveivesu.+ 8 O yau o Jiova. Qori na yacaqu;Au sega ni solia na noqu lagilagi vua e dua tale,*Se na noqu vakacaucautaki ina ivakatakarakara ceuti.+ 9 Raica, e yaco ga na ka sa tukuni oti,Ia qo au tukuna tiko na ka vovou. Ni bera ni tubu, au sa tukuna oti vei kemuni.”+ 10 Moni lagata vei Jiova na sere vou,+Moni vakacaucautaki koya mai na iyalayala kei vuravura,+O kemuni na lako sobu ina wasawasa kei na ka kece e tu kina,O kemuni na veiyanuyanu kei kemuni na tiko kina.+ 11 Me tabalaka na domona na vanua talasiga kei na kena koro,+Na itikotiko e tiko kina o Kitari.+ Mera kaila ena marau o ira na tiko ena uluvatu,Mera tabalaka na domodra mai na dela ni veiulunivanua. 12 Mera vakalagilagi Jiova,Mera vakacaucautaki koya ena veiyanuyanu.+ 13 Ena lako yani o Jiova me vaka na tagane qaqa.+ Ena uqeta na nona gumatua me vaka na tamataivalu.+ Ena kaila, io, ena kailavaka na ibolenivalu,Ena qaqa sara vei ira na kena meca.+ 14 “Sa dede na noqu galu tiko. Au sega ni vosa, au tarovi au. Au na vutugu me vaka na yalewa e vakarau vakasucu,Au na cegulevu, au na ceguleka ena dua ga na gauna. 15 Au na vakarusa na veiulunivanua kei na veidelana,Au na vakamalaitaka na kena co kece. Au na vukica na veiuciwai me veiyanuyanu,*Au na vakamacara na wai ena tobu ni kuta.+ 16 Au na tuberi ira na mataboko ena sala era lecava,+Au na kauti ira ena gaunisala era sega ni kila.+ Au na vakararamataka na butobuto e matadra,+Au na vakatautauvatataka na vanua sukusukura.+ Qori na ka au na cakava vei ira, au na sega ni biuti ira.” 17 Era na vakasukai, era na madua vakalevu,O ira na nuitaka na ivakatakarakara ceuti,O ira na kaya ina matakau kaukamea: “Oni neimami kalou.”+ 18 Moni rogoca na didivara,Moni rai na mataboko moni raica.+ 19 O cei e mataboko, na noqu dauveiqaravi ga,E didivara me vaka na noqu italai au tala? O cei e mataboko me vakataki koya e vakaicovi,E mataboko me vaka na dauveiqaravi nei Jiova?+ 20 E levu na ka o raica ia o sega ni kauaitaka. O dolava na daligamu ia o sega ni rogoca.+ 21 Ena vuku ni nona yalododonu,E taleitaka o Jiova me vakacerecerea na lawa* me vakalagilagia. 22 Ia o ira qo era kovei, era butakoci,+Era tao kece ena qara, era vunitaki ena valeniveivesu.+ Era kovei ia e sega ni dua me vakabulai ira,+Era butakoci ia e sega ni dua e kaya: “Kauti ira lesu mai!” 23 O cei vei kemuni ena rogoca qo? O cei ena kauaitaka me rogoca ena gauna se bera mai? 24 O cei e soli Jekope me koveiKei Isireli vei ira na dauvakacaca? Sega ni o Jiova ga, o koya eda cala vua? Nira bese ni muria na nona sala,Kei na nona lawa* nira sega ni talairawarawa kina.+ 25 E katakatataki koya tiko ga,Na nona cudru kei na katakata ni ivalu.+ E yameca na ka kece e wavokiti koya, ia e sega ni kauaitaka.+ E yameci koya, ia e sega ni tara na lomana.+\n^ Se “Au sega ni wasea noqu lagilagi kei na dua tale.”\n^ Se “me baravi.”


Vale ni Vakatawa Vulici, Maji 2018\nNa ilavelave qo e tiko kina na ulutaga me vulici ena Epereli 30 ina June 3, 2018.\nNa cava e tukuna na iVolatabu me baleta na papitaiso? Na cava me cakava e dua ni bera ni papitaiso? Na cava me nona isausau tiko kina o qasenivuli lotu vaKarisito me papitaiso o luvena se so tale na vuli iVolatabu ena gauna e veivakavulici tiko kina?\nNa cava mera vakadeitaka na itubutubu ni bera nira papitaiso na luvedra?\nNa cava era dau vakaraitaka kina na yapositolo o Paula na iVakadinadina ni Jiova me cou se lailai na drauniuluna?\nCava e uqeti ira kina na lotu vaKarisito na iVolatabu mera dau veikauaitaki? Gauna cava eda rawa ni veikauaitaki kina? Eda na valuta vakacava na leqa e dau basika e vakavuna meda sega ni dau veikauaitaki?\nE veiqaravi o Erika Nöhrer Bright me painia tudei, lavotaki, daukaulotu tale ga. E nanuma lesu nona dau vukei koya na Kalou, e vakaukauataki koya, qai karoni koya tiko ga ena vica vata na yabaki e veiqaravi voli kina ena yalodina.\nCava eda vulica vei ira e vakadodonutaka na Kalou ena gauna makawa? Nida veivakadodonutaki tiko, eda vakatotomuri Jiova vakacava?\nE tuberi keda vakacava na Kalou ena noda vakavulici keda? Ena yaga vakacava noda vakadodonutaki ena ivavakoso vaKarisito?


Fijian Custom & Culture: NA VEIVAKALOLOMATAKI LEVU KI NA KAWA TAMATA ITAUKEI\nNA VEIVAKALOLOMATAKI LEVU KI NA KAWA TAMATA ITAUKEI\nThis Fijian article was put together by some very concerned Itaukei on the actions and programmes of the current military regime in Fiji as it relates to their place as indigenous peoples, their institutions in government, protection of their land and other natural resources, and culture since the military coup of December 2006.\nNi da raica lesu na veika e sa vakayacora na Matanitu Tu Vakawawa nei Bainimarama mai na Tiseba, 2006 ka yacova mai na gauna oqo, sa matata vakasigalevu vei keda ni sa vakamalumalumutaki na veika eda vakamareqeta na itaukei. Sa volai ena tiki ni pepa oqo na veika e sa vakayacori tiko mai me yacova mai na gauna oqo.\nNA VEITIKINA EDA VAKAMALUMALUTAKI KINA ENA YAVU NI VAKAVULEWA VAKATURI NI MATANITU\n1.0 Na Kena ikau\n1.0 Ni da wilika ka vakasamataka na Yavu ni Vakavulewa vakaturi eratou sa kacivaka ka tabaka na Matanitu Tu Vakawawa, sa matata vakasigalevu ni sa sega tale ni dua na ka sa qai vo ena kena taqomaki na veika eda dau vakamareqeta okati kina na noda yaubula kei na noda vei Matabose.\n1.1 Sa kau laivi na Lawa Taqomaki (Entrenched legislations)\n1.1.1 Sa kau laivi mai na Yavu ni Vakavulewa vakaturi ni Matanitu Tu Vakawawa, na “nodra taqomaki” (entrenched legislations). Oqo e dua na tiki ni lawa ka rui bibi sara vei vei keda ka vakadeitaki tu mai ena Yavu ni Vakavulewa ni 1970 ni Soli na Tu Galala vei Viti, ena 1990 ka vaka kina ena 1997. Sa kena ibalebale ni sana rawa vua na Palimedi vou me veisautaka na Lawa Taqomaki me sotava na inaki cava ga e gadreva na Matanitu veiliutaki ena noda vanua ni sa kau tani na “tataqomaki” ka kunei ena vei Yavu Vakavulewa e liu, ko ya, ni sega ni rawa ni vakadonui na “veisautaki” ni Lawa taqomaki, ka vakavo duadua ga kevaka era vakadonuya e lewe levu (3/4) na lewe ni Seneti ka digitaki main a Bose Levu Vakaturaga.\n1.2 Sa kau laivi na Law aka kovuta na Maroroi ni Tovo kei na ivakarau vakavanua\n1.2.2. Sa yali tale ga na lawa ka kovuta na maroroi ni noda itovo kei na ivakarau vakavanua (customary laws) ka kunei ena Yavu ni Vakavulewa ni 1997 ka vaka kina na vakatutu nei Professor Yash Ghai.\n1.3 Sega na lawa me baleta na noda ivotavota dodonu (equitable share)\n1.3.1 E sega tale ga ni volai e dua na tiki ni lawa me taqomaki kina na noda dodonu na itaukei ni qele me dau soli vei keda e dua na ivotavota dodonu (equitable share) ni “royalty” se na ilavo ni vakavinavinaka ena vakasaqarai ni yau talei (mineral exploitation).\n1.4 Sega ni taqomaki na maroroi kei na vaqaqacotaki ni tavi ni marama\n1.4.1 E sega tale ga ni dua na lawa e kovuta na veika e baleta na nodra maroroi ka vaqaqacotaki ni tavi na marama me vaka e volai ena Yavu ni Vakavulewa ni 1997 ka vakatura tale ga o Professor Yash Ghai ena 2012 (vakavo ga ni vakatabui na veivakaduiduitaki ni tagane kei na yalewa).\n1.5 Soli na Kaukauwa levu kin a tolu na Vale ni Volavola\n1.5.1 Na Yavu ni Vakavulewa vakaturi e solianakaukauwa levu ki na tolu na Vale ni Volavola ko ya na Paraiminisita, na Vu ni Lawa (Attorney General) kei na Vosa Vakadua (Chief Justice).\n1.6 Sa Commander in Chief na Paraiminisita\n.6.1 Sa kau laivi mai vua na Peresitedi na itutu ni Commander in Chief ni noda Mataivalu ka sana soli vua na Paraiminisita. Ni sa liuliu levu ni Mataivalu na Paraiminisita sa kena ibalebale ni na vakarorogo vua na Commander ni Mataivalu, ia, e vakaturi tale ga me digitaka taudua ga na Commander ni Mataivalu na Paraiminisita. Oqo e dua na tikina vakarerevaki ni sana vakarorogo sara ga na Mataivalu kivua na Paraiminisita. Ena veiyasai vuravura tale eso, na Mataivalu e tiki ga ni gacagaca ni veitaqomaki ni Matanitu ka me maroroya ka taqomaki na vanua raraba (state). Ni sa vakarorogo vua na Paraiminisita na Mataivalu sa kena I rairai vei keda ni sana sema vakavoleka na Mataivalu ki na veiqaravi ni Matanitu ka sega ni vakabibitaka na nona I tavi kin a Vanua raraba (state).\n1.7 Vakadeitaki ni Dikiri eratou bulia\n1.7.1.Na Yavu ni Vakavulewa vakaturi e vakadeitaka na nodra vakabulai tiko ga na veidikiri (ka vakavo ga e lima ka volai ena s 160), eratou sa kacivaka oti ka sa taurivaki tiko vei keda na leweni vanua e Viti ena gauna oqo. Eso na dikiri oqo, eda vakuwai kina na lewenivanua ena noda rawa ni taura na gaunisala vakalawa meda vakataroga ka vaqaqa na dina ka vaka kina na noda vakadeitaka na noda dodonu.\n1.8 Vakoti ena Yavu ni Vakavulewa na Veivakagalalataki (Immunity)\n1.8.1 Na Yavu ni Vakavulewa oqo e vakadeitaka na veivakagalalataki (immunity) ena veicala ni vuaviri sa vakayacori oti. Na tikina oqo ena vakabulabulataka tiko ga na vakayacori ni Vuaviri e Viti ni vakabulai tiko ga na vakasama ni ‘veivakagalalataki’. Eda sa kila kece na dredre levu e kauta mai vei keda na vuaviri kece e vakayacori ena noda vanua.\n1.9 Sa bokoci vakadua na Bose Levu Vakaturaga\n1.9.1 Oqo na ulu ni noda matabose na kawa itaukei, ka ra dau vakasamataka na vakatutu ni Matanitu ka tara se yavalata na veika eda vakamareqeta na itaukei. NI sa bokoci vakadua, sa kena ibalebale ni sega tale ni qai rogoci na domoda se na noda rai me vaka ni da itaukei dina ni vanua oqo, ka taukena na qele keina iqoliqoli ena veika e via vakayacora na Matanitu. Sa ka bibi me vakabulai tiko na Matabose bibi oqo, ni oqo ga na vanua eda kilai kina na kawatamata itaukei ni da I taukei ni vanua oqo ka dodonu me rogoci tiko na domoda ena liutaki ni vanua oqo ka vakauasivi ena veilawa vakaturi se yavu ni cakacaka ka na tara yani na veika eda vakatoka ni noda ka okati kina na noda qele kei na I qoliqoli ka vaka tale ga kina na kunei ni yautalei ena noda qele se ena noda iqoliqoli kei na uciwai.\n1.10 Sa bau wadrega me qai veisautaki na Yavu ni Vakavulewa\n1.10.1 Sa dodonu tale ga meda kila, ni sa vakadonui na Yavu ni Vakavulewa vakaturi ni Matanitu Tu Vakawawa, sana bau wadrega sara me na veisautaki rawa e dua na tiki ni lawa (Amendment of the Constitution) baleta ni sana dredre sara me na vakadonui na veisautaki ni Yavu ni Vakavulewa ena veika e sa vakaturi ena s157, ka volai oqo e ra:\ni) Me na vakadonui vakatolu na ‘veisau’ ni Yavu ni Vakavulewa ena loma ni Palimedi, ia ena rua na veivakadonui oqori me ra na vakadonua e 75% na lewe ni Palimedi;\nii) Ni sa rawati na veika e volai ena i) e cake, sana qai vakayacori tale e dua na ‘referendum’ (meda tukuna na lewenivanua na noda nanuma) ka me 75% ni dauveidigidigi (voters) mena vakadonui na veisau vakaturi.\n2.0 Kena iSoqoni\n2.1 Ni sa vaka tu oqo na veika e sa volai ena Yavu ni Vakavulewa vakaturi ni Matantu Tu Vakawawa, sa dodonu meda vakasamataka sara vakatitobu na revurevu ni Lawa Tu ni noda Vanua vei keda na taba tamata oqo ka vakauasivi vei ira na luveda kei ira na luvedra ena veigauna mai muri.\n2.2 Oqo na veivakalolomataki levu sa vakayacora tiko oqo na Matanitu nei Bainimarama ena nona sasaga me sa vakarusai vakadua na veika bibi ka da dau maroroya, taukena ka vakamareqeta ka da dau kilai tani kina na kawa tamata i taukei:\nNa Bose Levu Vakaturaga\ni) Mai vakarubeci na Bose Levu Vakaturaga (BLV) mai na Evereli 2007 ka mai bokoci vakadua na BLV ena 2012. Oqo na matabose bibi duadua vei keda na itaukei baleta ni ulu ni veimatabose kece ni taukei. Oqo na matabose ka soli Viti ki Peritania, na Matabose ka maroroi Viti tu mai, maroroi keda tu mai na kawa itaukei kei ira na dui kaikai ka da sa mai bula vata tu nikua ena loma ni dua na drau vasagavulu vakacaca na yabaki sa oti (140+ years).\nii) Kau tani vakadua vei keda na itaukei na itikotiko ni BLV mai Draiba kei na kena iyau, Suva. Oqo e dua na tatadra ni BLV ena 70+ na yabaki sa oti, me bau dua na ka eda bau kilai tani kina na itaukei ni vanua oqo.\niii) Sa vakuwai na BLV ena I tavi me digitaka na Peresitedi ni noda vanua kei na nona ivukevuke.\niv) Sa vakuwai na BLV ena nodra dau dikeva na veilawa vakaturi kece ka tara yani na veika e baleti keda na itaukei ka oka kina na noda iyaubula. Sa sega ni qai vakayacori tale na veivosaki kei na rogoci ni rai kei na vakatulewa ni BLV ena veika bibi me vaka oqo.\nv) Sa mai kautani na ulu ni Ranadi ena noda ilavo ni Viti ka sega ni qai rogoci kina na nodra rai kei na vakatulewa na lewe ni BLV. E se sega ni vakasukai mai vakavanua na veibuli vakavanua era a vakayacora na turaga bale kei Viti ki na kawa vaka-tui mai Peritania me sa taura na itutu vaka Tui Viti. Na I otioti ni veibuli oqo e a vakayacori ena 1937.\nvi) Sa kacivaka tale ga na Matanitu me sa veisautaka na kuila ni noda vanua, ka sega tale ga ni rogoci taumada na nodra nanuma na turaga kei na marama bale ni noda vanua me vaka na kena ivakarau.\nvii) Sa kau tani mai vakatawadodonu mai na BLV na lewai ni nona iuma ilavo levu ka vakatokai na Fijians Trust Fund.\nviii) E rogo vakawasoma na vosa ni veibeci, na vosa ni veivakalolomataki kei na vosa ni veivakasesewani vei ira na noda turaga bale kei na noda marama bale ka vaka kina vei ira na noda iliuliu vakavanua.\nix) Sa vakamatanitutaki na yaca na “Fijian” me sa yacada raraba e Viti (se o kai Idia, Javani, Rusia se kai vei ga). Sa sega mada ga ni bau rogoci kina na domodra na BLV se domoda raraba na itaukei ni vanua ko Viti.\n2. Na Vakalolomataki kei na Biliraki ni Lotu Wesele e Viti kei Rotuma\ni) Tekivu na veiliutaki ni Matanitu nei Bainimarama sa tekivuvata mai na nona vakalolomataka, vakasesewana kei na nona vosavakacacataka na Lotu Wesele. Sa guilecava sara ga na Matanitu na cakacakalevu ni veivakararamataki, veimaroroi, veisusugi, veituberi, veivakasulutaki kei na veikauwaitaki sa cakava na Lotu Wesele vei Viti kei ira na kena kawa tamata. E vuqa vei ira na qase ni lotu mai vanua tani kei ira na itaukei era solia na nodra bula ka ra bale mate koto me bula ko Viti kei na kiena kawa tamata.\nii) Vakatabuya na Lotu Wesele mai na nona dau qarava na Bose Ko Viti mai na 2009 ki na 2011 ka vaka kina na kena mai vakadrakidrakitaki na Bose ko Viti ena 2012.\niii) Vakatabui na soqo kei na kumuni lavo ni lotu.\niv) Era veilewaitaki na italatala ni Lotu Wesele\nv) Era bau curuma tale ga na Vale ni Veilewai ena nodra via maroroya na Lotu Wesele.\nvi) Era sa curuma na veibose ni Lotu na Tabana ni Ovisa kei na Mataivalu me rawa ni yalani kina na veika era bosea.\n3. Matabose ni Qele Maroroi\ni) Sa veisautaki na yaca na Native Land Trust Board ki na – iTaukei Land Trust Board.\nii) Sa bokoci na nodra ivotavota ni lavo ni lisi na Turaga I Taukei, Turaga ni Qali, Turaga ni Yavusa kei na Turaga ni Mataqali. Ena gauna oqo, sa tautauvata ga na nodra ivotavota na Turaga I Taukei kei na dua na gone e se qai sucu, veitalia ga se tiko mai Viti se mai vanuatani.\niii) Sa sega tale ni qai rogoci na nodra rai kei na nodra vakasama momona ka titobu na noda lewe ni BLV me baleta na cicivaki kei na vakatulewa ni Matabose ni Qele Maroroi. Sa digitaka ga o Bainimarama na lewe ni Matabose ni Qele Maroroi ka ra dau digitaki e liu mai na BLV.\niv) Sa tauyavutaka na Matanitu e dua tale na tabana ni Qele ka vakatokai na Land Bank k asana rawa ni vakamalumalumutaka sara na itavi ni Matabose ni Qele Maroroi.\nv) Veisautaki e levu na gacagaca ni veiqaravi ni Matabose ka sa vakatulewa ga kina na Matabose ka digitaka ko Bainimarama.\nvi) Bokoci laivi na musuki ni soli ni yasana mai na ilavo ni lisi me vaka e dau vakayacori tu mai liu, e.g. Ba Provincee, ka sa vakavuna na medre kei na dredre levu sara ena cicivaki ni Yasana levu oqo.\nvii) Tubu cake vakalevu na cakacaka vaka-butobuto ena loma ni Matabose me vaka eda sarava tiko ena TV ka da wilika tale tiko ga ena niusiveva.\n4. Matabose ni Yasana\ni) Sa imatai ni Yasana me vakatabuya na Matanitu na dabe kei na nona qarava na nona itavi na Bose ni Tikina kei na Bose ni Yasana ‘o Rewa. E sega ni dua na ka me tarova na nona vakayacora na vakatatabu oqo vei ira tale na vo ni Yasana.\nii) Sa mai kacivaka raraba ena walesi ko Kanala Apakuki Kurusiga ena Siga Tabu na I ka 24 ni Maji 2013 ni sa matabose vaka-matanitu na vei matabose kece vakoro, Bose ni Tikina kei na Bose ni Yasana. Sa kena ibalebale oya vei keda ni sana lewa ga na Matanitu na veiulutaga me bosei kei na ka me qarava na vei Matabose oqo.\niii) Ena gauna tale ga oqo,sa digitaka ga mai na Matanitu o cei e vinakata me iLiuliu ni Bose ni Yasana, se lewe ni bose digitaki se sega.Sa vakaraitaka tale ga o Kurusiga ena walesi ni sana digitaka ga na Matanitu e dua e rawarawa ni rau cakacaka vata.\niv) Sa sega ni veirauti na ilavo e solia mai na Matanitu me cicivaki kina na Bose ni Yasana ka sa sega sara tale ga ni da vakila na kedra yaga na vakailesilei me vaka eda da kila e liu.\nv) Sa levu na ituvatuva ni Matanitu sa sega ni qai rogoci kina na Roko Tui kei na Vale ni Volavola ni Yasana.\nvi) Sa rairai guilecava tiko beka na Matanitu ni dua na ilavo e cicivaki tiko kina na Vale ni Volavola ni Yasana eda solia na lewe ni Yasana.\n5. Na Matabose ni Veika Vakaitaukei\ni) Sa veisautaki na yaca ni Matabose mai na Fijian Affairs Board kina iTaukei Affairs Board.\nii) Nikua, sa matabose ga nei Bainimarama na matabose oqo baleta ni sa digitaki ira kecega na lewena ko koya. E liu era dau lewe 9 na lewe ni Matabose era dau digitaki mai na BLV.\niii) Sa lailai sara na ilavo ni veiqaravi\niv) Sega ni vakilai na yaga ni Matabose ni sa lailai na ilavo ni veiqaravi..e.g. Na Vuli ni Veiliutaki eratou sa laki lili toka vei iratou na Tabana mai USP ka veituberi ena Bibi ni Maroroi kei na Vakayagataki Vakayalomatua ni noda Yaubula kei na Veikabula.\nv) Sega ni matata na itukutuku ni Lavo Maroroi me vaka na iLavo ni Vakacacani ni Wai ni Qoliqoli\nvi) Sega ni dua na itukutuku matata ni Lavo ni Bisinisi se na Small Business Loan vakauasivi na “ilavo soqoni mai na saumi ni dinau” ka sa dodonu me sauma lesu kina Matanitu levu.\nvii) Na itavi levu ni Matabose ni Veika Vakaitaukei me cakacakataka na lewa ni BLV, ia ni sa mai bokoci na BLV, sa sega ni da kila na cava eratou bosea me maroroi kina na veika e baleti keda na kawa itaukei. Eda sa kila ga ni sa talaraki yarayara ga na veika e baleti keda na itaukei ni vanua oqo.\n6. Na Matabose ni Tobu ni Lavo Maroroi ni Taukei (Fijians Trust Fud)\ni) Sa digitaka ga o Bainimarama o ira na lewe ni Matabose bibi oqo. E dau vakaitavi na BLV ena nodra digitaki na lewelevu era lewe ni Matabose bibi oqo, ia, sa qarava ga o Bainimarama na itavi bibi oqo.\nii) Era sa sega ni vakatulewataka na noda Turaga kei na Marama na lewe ni BLV na Budget ni Matabose oqo, na Tuvatuva-ka (Strategic Plan) kei na Tukutuku Vakayabaki.\niii) Eratou sega ni raica vakatautauvata na vei kerekere kece ni veika vakailavo me maroroi kina na veika eda vakamareqeta na itaukei, e.g. e kena I rairai ni dau biliraki na nodratou kerekere na iSoqosoqo ni Qasenvuli iTaukei vakaceguka kovuta na vakadikevi kei na vakasokumuni ni “kila-ka kei na vuku vakaitaukei”,\niv) Vakamalumalumutaki ni taukeni ni yau – sa vuki na sea e 10na milioni ena FHL ka solia vakailoloma na Matanitu ena vuku ni veivakadonui ni BLV, me sea ka dinautaki mai na Matanitu. Sa kena ibalebale ni sana sauma taumada na Matabose ni Tobu ni Lavo Maroroi ni Taukei na isau ni sea oqo kina Matanitu. Ia, e a tauyavutaki na Matabose ni lavo oqo me vakatubuilavo me rawa ni cakacakataka kina na veika e baleti keda na kawa itaukei ka okati kina na qaravi ni BLV.\n7. Yasana Holdings Ltd.\ni) Vakamalumalumutaki na Kabani cokovata ni Taukei me sa laki vakarurugi tale kina Fijian Holdings – ia, e a tauyavutaki taumada na YHL me vukea na FHL ena vakarabailevutaki ni taukeni bisinisi kei na noda rawa-i-lavo mai na buturara ni bisinisi.\nii) Sega ni matata vakavinaka vei keda na “tubu” e rawa mai na veivoli oqo kei na “veisau” ni tubu (dividend) eda na namaka ena veivoli oqo.\n8. Fijian Holdings Ltd\ni) Vakamalumalumutaki na bisinisi ni taukei ka cicivaka na FHL me vaka na bisinisi ni buli simede, ni sa tauyavutaka tale na Matanitu e dua tale na bisinisi ni buli simede ka rau wasea vata kei na Standard Industries na bisinisi ni simede e Viti kei na wasa Pasifika.\nii) Sega ni dokai na vakatulewa ni BLV me tokona na YHL na taukeni ni yau vakabisinisi ni Taukei me vaka sa tekivutaka main a FHL. Sa volia tale naFHL na Kabani ga ka tauyavutaki me vukea na FHL ena noda taukeni bisinisi kei na taukeni yau ni kawa tamata itaukei.\n9. Na Maroroi ni Dodonu ni Taukei me baleta na Nona Yaubula\ni) Sa sega ni vakayacori na veirogoci ena veisau kece ni Lawa e kovuta na noda yabula. Sa ka bibi me rogoci na domoda na I taukei ni yaubula mai vei ira na noda Turaga kei na Marama Bale ena veika eda dau vakamareqeta na itaukei.\nii) Na “kaukauwa levu” e sa tu vua na Vunilawa ni Matanitu ena ruku ni Surfing Decree.\n10. Na Dodonu ni noda Vakatulewataka na noda Liutaki keda vakataki keda na itaukei ni Vanua\ni) Vakamalumalumutaki na noda dodonu meda vakatulewataka ga na veika e baleta na noda liutaki me vaka e volai vakamatata ena Lawa ni Matabose kei Vuravura, na United Nations kei na veidusidusi tale eso mai na veimatabose levu kei Vuravura. i.e. na Bokoci ni BLV, na nona digitaka ga na Matanitu na iLiuliu ni Bose ni Yasana, etc.\n11. Na Yavu ni Vakavulewa Vakaturi\ni) Sega ni qai Rogoci na domoda na iTaukei (through the BLV) ena vakatulewataki ni Yavu ni Vakavulewa ni noda Vanua.\nii) Sa sega ni qai dua na ka e koto ena Yavu ni Vakavulewa vakaturi ni Matanitu me qai maroroi keda na itaukei baleta na noda itovo, ivakarau, noda qele, noda iqoliqoli, noda iyaubula kei na veika eda dau vakamareqeta.\niii) Ni sa vakadonui na Lawa Vakaturi oqo, e sana bau wadrega me veisautaki e dua na tikina ni sa vakadredretaki ena ruku ni lawa vakaturi oqo.\n12. Na Revurevu ni Veiliutaki ni Matanitu nei Bainimarama\ni) Eda sa tautauvata ga nikua na itaukei kei ira na kai idia, na kai Jaina kei na vei kawa tamata tale eso ena noda vanua dina me vaka ni sa sega tale ni dua na tiki ni Yav ni Vakavulewa vakaturi, me maroroi kina na veika e baleti keda na itaukei ni vanua oqo.\nii) Sa bokoci vakadua na domoda na kawa itaukei – oya na BLV.\niii) Sa qai levu ga na ivakarau kei na vosa vakaviavialevu eda sa raica, rogoca ka sotava ka sarava tu nikua.\niv) Sa qai levu ga na kucu kei na cakacaka vakabutobuto ena noda Vanua.\nv) Sa da ririko ka domobula ena levu ni dinau sa cakava tu oqo na Matanitu ko Viti.\nSa sega ni qai veiraurau na veika eda rawata kei na veika eda sa vakayagataka. Na taro levu meda taroga na lewe iViti, “Se o cei ena qai sauma na dinau levu oqo?” Sega li ni ko ira na luveda kei ira na makubuda?\nvi) Sa bokoci na ‘quota system’ ena veika vakavuli me vaka na iwiliwili e dau vakadeitaki vei keda na kawa itaukei ena vuli Vuniwai etc.\nvii) Nikua sa voli sara vakalevu na dina ni taukei ena nodra vukei vakailavo\nviii) Sa dolavi ga vakaveitalia na noda veiwekani (diplomatic relations) kei na veimatanitu rerevaki eso me vaka na Non Aligned countries.\nix) Kevaka eda sereka na veika lelevu, ka rerevaki sa tarai Viti tu nikua, e sana ka ni veitalanoa ena siga kei na bogi, e-ticketing, one child one computer, etc.\n3.0 Sa itavi ni Matanitu me Vakatorocaketaki keda kece na lewenivanua\n3.1 Me da nanuma tudei tiko ni sa itavi ni Matanitu cava ga e veiliutaki me vakatorocaketaki keda taucoko na lewenivanua ka dodonu me cakacaka ena yavu e dina, dodon ka savasava. Meda kakua ni volitaka na noda itutu vaka taukei ni vanua oqo kei na noda dina ki na cakacaka ni veivakatorocaketaki sa cakacakataka vei keda na Matanitu Tu Vakawawa oqo.\nSa nona I TAVI ga, meda rai ga ki liu ka taqomaka na veika e noda, ka da kilai tani kina na kawa tamata itaukei.\nLabels: fiji dictatorship, fiji history, fiji tradition, fijian culture, fijian custom, fijian fishery, fijian idioms, fijian landowners, fijian village lige, iqoliqoli\nBainimarama & Khaiyum's Lies & Evil Designs on iTa...\nNA VEIVAKALOLOMATAKI LEVU KI NA KAWA TAMATA ITAUKE...


Nai vakarau e lasulasu, sa ka vakasisila vei Jiova: Nai vakarau e donu, sa ka e taleitaka vakalevu o Koya. Na nodra dina na yalododonu, ena tuberi ira, Na nodra sega ni dina na talaidredre ena vakarusai ira. Vakaibalebale 11:1,3\nNa tamata ca sa vesuki koya na ca ni gusuna, Na tamata yalododonu ena lako sivia na leqa kecega. O koya sa tukuna na ka dina, sa vakaraitaka na ka dodonu. Sa veivakaisini nai vakadinadina lasu. Vakaibalebale 12:13,17\nMe kakua ni dou sauma na ca ena ca. Na nomudou bula ga me rakorako ena matadra na tamata. Roma 12:17\nNa neitou i tukutuku vei ira na tamata e sega ni muria na gaunisala ni veivakaisini, keitou sega ni vakatavuvulitaka e dua na ka e sega ni tukuna na vosa ni Kalou, keitou sega ni via kauta cake talega mai na ka sa oti ka dau veivakamaduataki, ia ni keitou tucake tu ena mata ni Turaga me keitou tukuna tikoga na dina, ni ra rogoca o ira na tamata me laucoka na yalodra. 2 Koronica 4:2\nMe keitou solia na veika e vakaTuraga, sega walega ena mata ni Kalou, ena matadra talega na tamata. 2 Koronica 8:21\nMe kakua vei kemudou na veilasutaki, ni dou sa luvata tani taucoko nai valavala makawa, Kolosa 3:9\nDou dui vakatusa na nomudou i valavala ca, ka veimasulaki, mo dou vakabulai kina. Sa yaga vakalevu na nona masu vagumatua na tamata yalododonu. Jemesa 5:16


Nai vosavosa vaka-Viti VILIAME RAVAI | Monday, February 12, 2018\nESA koto oqo e ra na i kuri ni ivosavosa vaka-Viti ka da vuli tiko mai kina ena veimacawa, ni wiliwili sara yani.\nNa ivosavosa cava e kena ibalebale - o koya e rua na nona vale e sega ni leqa.\nKena isau: Mate ?o vale dua bula ? o vale rua\nVakamacala: Oqo e dau cavu vei ira e ra dau kana yasali a sega nira dau kana ga ena nodra vale dina. Ke sa caka tiko na kana ena dua na vale a qai yaco mai e dua na lewe ni vale o ya a kainaki vua me kana, qai kaya o koya ni sa kana oti, e qai dau cavuti vua na ivosavosa oqo.\nKena ibalebale o ya, ni, ke a sega na kakana e tu e nodratou vale, ke ratou a na mate kece na lewe ni vale a bula duadua o koya ni levu na nona vale.\nNa ivosavosa cava e kena ibalebale - na turaga ena sau ga na nona lewa kei na nona vosa ena nona vanua dina.\nKena isau: Sa dui cagi ni Toba\nVakamacala: Sa dui tu ga na toba kei na kena cagi, a dui tu na vanua kei na kena turaga.\nE sega ni rawa ni dua me kauta na nona turaga mai na nona vanua a laki via vakasausaui koya kina ki na dua tale na vanua. Na nona lewa kei na nona vosa ena sau ga ena nona vanua dina. Kevaka e dua na turaga e via lai vakasausaui koya ena dua na vanua qai sega ni mana ena qai tau vua na ivosavosa oqo - Sa dui cagi ni Toba.\nNa ivosavosa cava e dau cavu e na dua na ka e sa rui yawa se sega tale ni laurai.\nKena isau: Sega ni raici rawa e dua na kena O\nVakamacala: Oqo ke mani lako tiko e dua na waqa ka ra taro yani o ira na tiko mai muri vei ira na tiko mai liu se sa kune na vanua se sega; ke sega, e ra na qai kaya yani o ira e ra a tarogi: ?E sega ni raici rawa e dua na kena o?. E vakaibalebaletaki i na dua na ka e sa rui yawa se sa sega ni laurai tale, se sega mada ga ni dua na kena ivakaraitaki me laurai rawa.\nNa ivosavosa cava e dau cavu ena vale a sega soti ni tara vakavinaka na kena delavuvu, e dau turu e na gauna ni ucauca.\nKena isau: Vakaruku ni Ivi\nVakamacala: Na ivi e dua na kauvuata vakaitamera rugurugua ni bati ni veidogo kei na lomanivanua, vakabibi e na vanua suasua, waka lelevu, vaqalita, drauilelevu babalavu vavaku dravia, se lalai vulavula boivinaka, vuailelevu toka via sababa. Na lewena e dau saqa me laukana, se yaca me madrainiviti, bila, sikiviro, koko, soloi. E vakatauvatani kei na vuni ivi, ni da raica na drauna e lelevu vinaka e da nanuma ni rawa ni da vakaruru kina. Ia ena gauna ena tau kina na uca ena totolo sara na kena curu basikata mai na drau ni ivi na wai.\nKevaka e da tiko e na dua na vale e sega gona ni caka vakavinaka ka qai turu tiko, eda na qai kaya: ?Sa vaka dina eda vakaruku ni ivi tiko e na vale oqo?.\nNa ivosavosa cava e dau cavu ena dua na ka e totolo ka bula sara ni se qai tekivu, oti sa mate sara tale, sega na mawena.\nKena isau: Buka Dolou\nVakamacala: Na dolou na taba ni uto madu, dau vakawaqa ni buka. Dau waqa vakavinaka sara, ni saqa kina e dua na kakana ena totolo sara na kena buta. Ia ni sa caudre me yavu na dolou ena sega na kena qilaiso. E vakaibalebaletaki ena dua na cakacaka, se isoqosoqo, ni se qai tekivu ga e totolo ka bula sara, lakolako tiko ga, sa lai mate sara tale, qai sega tu ni dua na mawena.\nNa ivosavosa cava e dau cavuti e na dua na ka e totolo, tu dei ka kata na wena e na gauna ka caka se vakayacori kina.\nKena isau: Vaka la e kata na Tiri\nVakamacala: Na tiri e dua na kau levu ni veidogo, kune e yasa ni veidogo e wai, vaka na dogo leka, drau lalai taliva, levu na wakana babalavu vu mai tolona, yacana na titi. Tolona e dau buka. Ke dua e tauvi mate tu ka dede, a rau sota kei na dua na wai se veiqaravi vakavuniwai ka veirauti vinaka kei na mate e tauvi koya, ena tukuni ni vaka la e kata na tiri na kena yaga e na kena totolo kei na kena vinaka.\nNa ivosavosa cava e kena ibalebale - Kania vakalevu na icoi ka vakalailai na kakana dina.\nKena isau: Kana vakaiwai\nVakamacala: Na ?kai wai? oya o ira na gonedau se dauqoli. E dau vakalevu era dau kau kakana dina me kedra ivaqa nira gole iwai.\nEso na ika se vivili era dau kania droka ga mai wai - me vaka na vasua, yate ni cumu, kei na ika eso. Era dau kania vakalevu gona kina na icoi ka vakalailai na kakana dina me veirauti. Ke da kana icoi vakalevu ka vakalailai na kakana dina eda vakatauvatani tiko kei ira na ?kai wai? se gonedau ni dau va oya na nodra ikanakana.\nNa ivosavosa cava e kena ibalebale - Velavela se madua ni sa kune nona ivunivuni.\nKena isau: Vukatubu nona toa\nVakamacala: E dau ia na vakavala toa me kilai se o cei e kaukaua nona toa. Era dui susuga na gonetagane nodra toa tagane me baleta na vakavala toa.\nNi sa yaco na kena siga e ra dui qai laiva nodra toa mera vala. E ra rawa ni veiveisa.\nNa toa ga e sa malumalumu ena vukatubu ka dro. E sa na velavela ka madua o taukei ni toa ni sa qai macala ni druka se malumalumu nona toa.\nNa ivosavosa cava e kena ibalebale- soro ni sa oti vakadua nona kaukaua.\nKena isau: Kuvu nona Dravu\nVakamacala: Na vosa na ?kuvu? na kena ibalebale e vuka na kubou, kuvu se cawa.\nNa ?dravu? eke e vakaibalebaletaki vua e dua sa kuvu na dravu a ubi koya tu ka sa laurai nona malumalumu, sa soro.


The Fiji Times » Lewe ni vanua o Raka mai Varanise\n28 November, 2018, 11:24 am\nESA na rawa ni lewenivanua tiko mai Varanise o Alivereti Raka ena Vakarauwai mai oqo ka kena i balebale oya ni sa na rawa ni vakayagataki koya o Varanise me na lewena na timi ena sotasota ni Six Nations ena 2019.\nA laurai na yacai Raka ena wiliwili ni yaca ka tabaki ena Journal Officiel na pepa ni matanitu ka dau taba kina na veika ni matanitu o Varanise.\nEsa galala talega me na lewena na timi ni Les Bleus ka waraki tu mai vei Bernard Laporte na peresitedi ni unioni ni rakavi e Varanise.\nNa nona rawa ni lewenivanua e kena i balebale ni a tiko voli e Varanise ena lima na yabaki, ka matanataka na vosa kei na volavola vaka-Varanise ka kila talega na veitukutuku makawa kei na i tovo ni vanua o Varanise.\nEna gauna a lewena kina na timi ni Clermont Academy ena Noveba ni 2014, a vakamautaka o Raka e dua na goneyalewa ni Varanise ka rau vakaluveni ka vakavuna na kena lutu mai na veika e gadrevi vei koya me dua ga na yabaki.\nIa, e dodonu me na pasitaka na nona vosa vaka-Varanise ena nona na vakatovolei me rawa kina ni lewenivanua ka me dua na nona i vola tara ni curu vanua ni Varanise.\nA tabaka rawa o Raka e 29 na sikoa ena nona qitotaka vakatolusagavulu ka walu na timi ni Clermont, me tekivu mai na nona i matai ni qito ena Seviteba, 2015.\nEna sotasota se qai oti qo e tabaka rawa e 13 na sikoa mai na nona qito vakatinikadua ni bera ni qai mai mavoa ena Tiseba ni 2017.


“Kua ni Rere. Au na Vukei Iko”—Aisea 41:13 | Vulici\nWILIKA ENA VOSA Afrikaans Albanian Amharic Angolan Sign Language Arabic Armenian Armenian (West) Australian Sign Language Aymara Azerbaijani Azerbaijani (Cyrillic) Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Dutch Efik English Estonian Ewe Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kabiye Kamba Kannada Kikaonde Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mixe (North Central) Mongolian Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Polish Portuguese (Brazil) Punjabi Quechua (Bolivia) Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Turkish Turkmen Tuvaluan Twi Tzotzil Ukrainian Urdu Uzbek Venda Vietnamese Waray-Waray Welsh Wolaita Xhosa Yoruba Zapotec (Isthmus) Zulu vakaViti\nVAKASAMATAKA ni o taubale duadua tu e gaunisala ena bogilevu. Vakasauri ga o rogoca ni dua e muri iko tiko mai. Ni o duri vakadua, e tu vakadua tale ga na rorogo ni yava. Ni o vakatotolo, qori tale ga na ka e cakava. O mani cici sara ena nona vale na nomu itokani e toka voleka ga. Ni dolava na katuba, dua na ka nona marautaki iko, e lutu tale ga na nomu icegu.\nRairai e se sega ni yaco vakadua vei iko ya, de tiko eso tale na ka e vakavuna nomu lomaleqa. Me kena ivakaraitaki, vakacava ke o saga tiko mo vorata nomu malumalumu, ia kena seva ni o sikalutu tiko ga kina? Vakacava ke sa dede nomu sega tu ni cakacaka, qai dreve nomu sasaga mo kunea e dua tale? O leqataka ni o sa qase tiko kei na veika ena yacovi iko ena gauna se bera mai? Vakacava e dua tale na ka o leqataka?\nSe mani leqa cava ga, vakacava o na marautaka ke tiko e dua o rawa ni talaucaka kina nomu leqa, me vukei iko ena gauna sara ga o gadreva tu kina? Vakacava e tiko e dua na nomu itokani va qori? Na nomu itokani qori o Jiova me vaka ga ni a nona itokani na peteriaki o Eparama me vaka eda dikeva ena Aisea 41:8-13. Ena tikina e 10 kei na 13, e tukuna vua na nona dauveiqaravi o Jiova: “Mo kua ni rere niu tokoni iko. Kua ni taqaya niu nomu Kalou. Au na vakaukauataki iko, io, au na vukei iko, au na tokoni iko ena ligaqu imatau daudina. O yau o Jiova na nomu Kalou, au taura tiko na ligamu imatau, o koya e tukuna vei iko, ‘Kua ni rere. Au na vukei iko.’”\n“AU NA TOKONI IKO”\nVakacava o nuidei ena vosa qori? Raitayaloyalotaka na ka e rawa ni cakava vei keda o Jiova. E sega ni vakamacalataki tiko e ke ni drau veitauriliga kei Jiova, ia eda kila ni na ka marautaki sara qori. Ke drau veitauriliga, ena qumia na ligamu imawi na ligana imatau. Ia e dodoka yani o Jiova na ‘ligana imatau daudina’ qai qumia na “ligamu imatau,” me vaka sara ga e dreti iko laivi mai na ituvaki leqataki. Ni cakava qori, e tukuna sara tiko ga vei iko: “Kua ni rere. Au na vukei iko.”\nVakacava o raici Jiova me Tama dauloloma, e nomu itokani qai vakarau tu me vukei iko ena gauna ni leqa? E kauaitaki iko, e vakadeitaka ni na vukei iko. Ni o sotava na leqa e vinakata o Jiova mo lomavakacegu ni kauaitaki iko vakalevu. O Jiova “e dau tu vakarau me vukei keda ena gauna ni rarawa.”—Same 46:1.\nKE DAU VAKALEQAI IKO NA NOMU CALA MAKAWA\nSo e dau rarawataka nira vakasamataka na nodra cala makawa, ra qai dau vakasamataka ke na vosoti ira na Kalou. Ke va qori nomu vakanananu, vakasamataka mada nona tusanaka na turaga yalodina o Jope ‘na nona valavala ca ni se itabagone.’ (Jope 13:26) E va qori tale ga na daunisame o Tevita ni vakamasuti Jiova ena nona kaya: “Ni kua ni nanuma noqu valavala ca niu se itabagone kei na noqu talaidredre.” (Same 25:7) Nida sega ni uasivi eda “valavala ca na tamata kece, qai sega ni yacova rawa na lagilagi ni Kalou.”—Roma 3:23.\nE volai taumada na Aisea 41 vei ira na tamata ni Kalou ni gauna makawa. Na levu ni nodra valavala ca e lewa kina o Jiova mera kau vakavesu e Papiloni. (Aisea 39:6, 7) Ia e vakasamataka taumada na Kalou na nona rawa ni vakabulai ira na veivutuni nira lesu vua! (Aisea 41:8, 9; 49:8) E va tale ga qori nikua na nona yalovinaka o Jiova vei ira na saga na nona veivakadonui.—Same 51:1.\nDikeva mada na ivakaraitaki i Taito, * e dua e saga me vorata na itovo dukadukali ena saravi ni yaloyalo vakasisila kei na vakatavevele. Levu na gauna e dau sikalutu kina. Na cava e qai tukuna? “Au nanuma ni sa sega na betequ, na gauna ga au kere veivosoti kina vei Jiova ena noqu masu vua, ena keveti au ena kequ ituvaki vakaloloma ya.” E cakava vakacava qori o Jiova? Dau uqeti Taito o ratou na qase me qiriti ratou ke vakila ni lesu tale tiko mai na nona malumalumu. E tukuna vakadodonu: “Dau dredre na qiriti ratou, ia au vakayaloqaqataki ena gauna kece au qiri kina.” Ratou mani tuvanaka na qase me sikovi Taito na ivakatawa ni tabacakacaka. E tukuna vua na ivakatawa ni tabacakacaka: “Au sega ni basika tu ga mai vakacalaka. Au gole mai, ni qo na ka eratou vinakata na qase. Eratou vinakata mo sikovi.” E nanuma lesu o Taito: “O yau ga au cala, ia e tu vakarau o Jiova me vukei au ni vakayagataki ratou na qase.” Toso vinaka o Taito me dua sara na painia tudei, ena gauna qo sa veiqaravi tiko ena dua na valenivolavola ni tabana. Me vakataki koya ga na tacida qo, ena keveti iko cake na Kalou ni o bale.\nLEQATAKA NOMU CAKACAKA\nLevu era leqataka nira sega ni cakacaka. So era vakacegui mai na cakacaka qai dredre mera kunea e dua tale na sala ni ivurevure ni ilavo. Vakasamataka mada ke o sega ni vakadonui ena vica na vanua ni cakacaka. Ena ituvaki va qo so era yalolailai sara ga kina. Ena vukei iko vakacava o Jiova? Rairai ena sega sara ni solia vei iko e dua na cakacaka veiganiti, e rawa ga ni vukei iko mo nanuma na ka e vakadikeva o Tui Tevita: “Au a gone, qo au sa qase, ia au sega ni raica e dua na yalododonu me biu wale tu, se ra vaqara kakana na luvena.” (Same 37:25, vmr.) Io, o ka talei vei Jiova, ena vukei iko ena ‘ligana imatau daudina,’ mo qaravi koya tiko ga kina.\nEna vukei iko vakacava o Jiova ke o vakacegui ena nomu cakacaka?\nO Sara e tiko mai Colombia, e vakadinadinataka na nona dau veikaroni o Jiova. E dau osooso ena nona cakacaka qai sau vinaka ena dua na kabani rogo levu. Ni vinakata me vakalevutaka nona gauna vei Jiova, e kere vakacegu qai painia sara. E dredre ga me kunea na cakacaka vagauna. Mani volitaki ice-cream ena dua na sitoa lailai, yaco na gauna me lusi nona volivolitaki, mani sogota nona sitoa. E kaya o Sara: “Sa oti qo e tolu na yabaki, au vakavinavinaka ga vei Jiova niu vosota voli mai.” E vulica me kila na duidui ni ka e vinakati kei na ka e gadrevi dina, me kua tale ga ni lomaocaocataka na siga nimataka. (Maciu 6:33, 34) Lakolako a qai qiriti koya yani na nona boso me lai cakava na cakacaka vata ga a cakava tu e liu. Mani vakadonuya o Sara me cakacaka ga vagauna, me vagalalataki tale ga ena gauna ni nona sokalou. Dina ni sega soti ni sau vinaka ena gauna qo o Sara, se tomana tiko ga nona painia. Ena gauna kece qori e tukuna o Sara, “Au vakila na liga dauloloma i Jiova.”\nLOMALEQATAKA NA BULA VAQASE\nDua tale na ka e dau leqataki vakalevu na bula vaqase. Levu era sa vakacegu ena cakacaka ra qai dau veinanuyaka ke veirauti na ilavo mera qaravi vinaka kina. Era leqataka tale ga na mate ena tauvi ira nira sa qase. De dua qo na ka a vakamasuti Jiova kina o Tevita: “Ni kua ni kolotaki au laivi niu sa qase mai, ni kua ni biuti au ni sa oti noqu kaukaua.”—Same 71:9, 18.\nMera nuidei vakacava na dauveiqaravi i Jiova nira sa qase? E vinakati mera vakabauta tiko ga na Kalou, ra nuitaki koya ni na vakarautaka na ka era gadreva. Ke ra dau rawati ira tu e liu, ena vinakati qo mera bula rawarawa ga ra qai lomavakacegu ena ka ga sa tu vei ira. De dua era na marau cake nira kania “na veleti kakana draudrau” mai na “bulumakau uro” nira na bulabula vinaka tale ga kina! (Vkai. 15:17) Ke o dau vakamarautaki Jiova, ena vakarautaka na ka ena gauna mada ga o sa qase kina.\nO José kei Rose, o Tony kei Wendy\nDikeva mada na nodrau ivakaraitaki o José kei Rose, sa sivi e 65 na yabaki nodrau qaravi Jiova vakatabakidua. Toso na gauna e vinakati me rau qarava na tamai Rose ena siga kei na bogi. E vinakati tale ga me sele o José ena kenisa me qai vosota na veiqaravi mosimosi na chemotherapy. Vakacava e dodoka na ligana imatau o Jiova vei rau na veiwatini yalodina qo? Io, ena sala cava? Na nodrau solia o Tony kei Wendy e dua na veiwatini eratou ivavakoso vata ga e dua na rumu me rau tawana. Rau a via solia wale o Tony kei Wendy na rumu qo mera vakayagataka na veiqaravi vakatabakidua. Ia ni se vuli tiko o Tony ena sekeneri, sa dau raici rau na veiwatini qo na nodrau gugumatua ena cakacaka vakavunau. Dua na ka nona lomani rau qai uqeti koya na nodrau gugumatua. Ni raica o Tony kei Wendy na nodrau soli rau vakatabakidua na veiwatini, rau lomasoli kina me rau solia na rumu. Sa oti qo e 15 na yabaki na nodrau vukei José kei Rose, erau sa yabaki 80 vakacaca ena gauna qo. Rau raica na veiwatini qase qo ni ka erau cakava o Tony kei Wendy e iloloma mai vei Jiova.\nE dodoka tale tu ga vei iko na Kalou na ‘ligana imatau daudina.’ Vakacava o na tu vakarau mo solia na ligamu vei koya e yalataka: “Kua ni rere. Au na vukei iko”?\n^ para. 11 Veisau eso na yaca.\niMeli iMeli “Kua ni Rere. Au na Vukei Iko”


Cakacaka, chapter 5 of the Fijian Bible - with audio narration\nIa sa dua na tamata na yacana o Ananaiasa kei na yacai na watina o Savaira, e rau sa volitaka talega na nodrau tiki ni qele.\n2 A sa vunitaka o koya e dua na kenai wase ni sau ni nona qele sa kila talega o na watina,sa qai kauta o koya na kena vo kina yavadratou nai apositolo.\n3 Ia sa qai vosa vua o Pita, i Ananaiasa na cava me vakasinaita kina na yalomu o Setani mo mai lasutaka kina na Yalo Tabu, ni o tukuna ni sai koya taucoko oqo nai sau ni nomu qele, ia o sa vunitaka e so me nomu ga?\n4 Ni se bera ni volitaki, e sega li ni nomu na qele oqori? Ia ni o sa volitaka, e sega li ni o iko ga o sa vakatulewa kina? Na cava mo nakita kina nai vakarau ca oqo e lomamu? O sa sega ni lasu vua na tamata, ia vua sara ga na Kalou."\n5 Ni sa rogoca o Ananaiasa, na vosa sa tau oqo vua, sa bale sobu ka mate sara ga. Ni ra sa rogoca na tamata na ka sa yaco, sa tuburi ira vakalevu na rere.\n6 Ara sa tucake yani na cauravou ka solegi koya, era sa colati koya ki nai bili,ka la'ki buluta.\n7 Ni oti toka e tolu na auwa sa curu talega mai e loma ni vale na watina, ka sega tiko ni kila na veika sa yaco oti.\n8 Sa tarogi koya yani o Pita, "Sai koya sara ga o ya nai sau drau rawata mai na nomudrau qele drau sa volitaka?" Sa saumai mai na yalewa, "Io, oqori dina sara ga na kenai sau."\n9 Sa qai tukuna vua o Pita, e rawa vakacava vei kemudrau, mo drau lomavata mai ena nomudrau via vakatovolea na Yalo Tabu? Ena mata ni katuba e rawa ni o raica, ni ratou se tucake tu ga kina na cauravou e ratou se qai lesu mai na buluti koya na watimu, e ratou na colati iko vaka kina, ki nai bili."\n10 E vakasauri ga na nona sa bale matemate sobu kina qele. Era lako mai na cauravou ka raica ni sa mate tu, era taura ka colata yani kinai bili, ka ra la'ki buluta tikiva nai bulubulu kei na watina.\n11 Era sa rere vakalevu kina o ira kece na lewe ni soqosoqo lotu, ka vaka kina o ira kecega sa rogoca nai rogorogo oqo.\n12 E levu nai vakatakilakila kei na ka e veivakurabuitaki, sa yaco vei ira na tamata ena ligadra nai apositolo. Ena vei siga kecega era sa dau soqoni vakalomavata ena matamata ni katuba ni vale nei Solomoni.\n13 Sa sega ni dua vei ira mai tuba me via volekati ira mai, ia e dua ga na ka era sa kitaka na nodra vakarokorokotaki ira nai apositolo.\n14 Sa vakaikuritaki tikoga vua na Turaga, na tagane kei na yalewa era sa vakabauta.\n15 Era sa kauti ira yani sa tauvimate tu kina veigaunisala,mera vakadavori ena i mocemoce kei na ibe, de lakolako ena taubale mai o Pita ena gaunisala o ya, me rawa ni tarai ira mada ga na kenai yaloyalo ni sa lako tiko.\n16 Era lewe vuqa talega na lako mai ena veikoro sa vakavolivoliti Jerusalemi, era kauta mai na tamata eso sa tauvimate, kei ira sa vakararawataki tu ena yalo velavela eso, era sa vakabulai vakaaduaga na tamata kece sa kau mai.\n17 Sa qai tucake na bete levu kei ira kece na tiko vata kei koya (o ira na Sedusisi), sa tarai ira tu e dua na tama ni yaloca levu,\n18 Era sa tauri iratou nai apositolo, ka biuti iratou ki na vale ni veivesu.\n19 Ia ni sa bogi na vanua sa lako mai e dua na agilosi ni Turaga ka dolava na katuba ni vale ni veivesu, sa qai kauti iratou ki tautuba, ka tukuna,\n20 "Dou lako, mo dou la'ki tucake tu ena vale ni soro ka vunautaka vei ira na tamata me baleta na bula vou oqo."\n21 Ni ratou sa taura oti nai tukutuku oqori, e ratou sa lako vakusakusa kina vale ni soro ni se qai malamalawa mai na mataka ka sa tekivu sara nodratou veivakatavulici. Ia na bete levu sa qai lako mai kei ira na dautiko vata kei koya, era sa vakasoqoni ira na mataveilewai kei ira kecega na qase i Isireli, sa qai talai eso me la'ki sereki ratou mai na vesu tiko.\n22 Ia ni ratou sa curu yani na ovisa ena loma ni vale ni veivesu, ratou sa sega ni laurai nai lala oqo,e ratou sa lesu tale ka la'ki tukuna,\n23 E ratou tukuna, "E dina ni keitou sa dolava yani na katuba, sa sega ni qai dua me vesu tiko e loma!"\n24 Ni sa rogoca o koya na turaga ni ovisa levu, kei na turaga bete ni vale ni soro kei na bete levu na veika sa yaco,era sa kidroa taka na ka sa yaco kei na ka ena yaco tarava mai.\n25 Sa qai lako mai e dua,ka tukuna vei ira, "raica oiratou na tamata dou a biuta kina vale ni veivesu, e ratou sa tu ena vale ni soro, ka vakavulici ira tiko na tamata!"\n26 Sa qai lako na turaga ni ovisa kei na vica na ovisa, me kauti iratou mai, ni ratou sa la'ki tauri mai sa sega ni ratou vesu mai vakaukauwa, ni ratou sa rerevaki ira na lewe vuqa de ra qai vakaviriki iratou ena vatu.\n27 Ni ratou sa la'ki kau mai vei ira na ovisa, e ratou sa qai mai vakaturi e matadra na matabose e cake ni lotu. Sa qai tarogi iratou na bete levu,\n28 Ka vaka, "Keitou a sega beka ni vakarota matua veikemudou, mo dou kakua ni vakatavuvuli ena yaca oqo? Dou raica, o Jerusalemi taucoko dou sa vakasinaita tu ena nomudou i vakavuvuli, dou sa nakita talega me keitou tarogi ena dra ni Tamata oqo!"\n29 Ia sa qai vosa o Pita kei iratou nai apositolo ka vaka: Keitou na talairawarawa ga vua na Kalou, ka sega vua na tamata.\n30 Na nodra Kalou na noda qase sa vakaturi Jisu cake mai na mate, o koya dou a vakamatea ena nomudou vakaliliga ena dua na kau.\n31 Sa laveti Koya cake na Kalou ka vakatikori ena ligana i matau me Ravouvou kai Vakabula, me rawa kina vei ira na Isireli mera veivutuni ena vukuna kei na veivakabokoci ni valavala ca.\n32 "Keitou sai vakadinadina ni veika oqo,kei na Yalo Tabu talega o koya sa solia na Kalou vei ira ga sa talairawarawa Vua."\n33 Ena nodra sa rogoca na veika oqo,era sa cudru vakalevu ka ra bosea vata meratou sa na vakamatei.\n34 Sa qai tucake e dua na lewe ni matabose cecere oqo, a Farisi, o Kamelieli na yacana, o koya na qasenivuli ni vunau, era dau vakarokorokotaki koya na tamata kecega, a sa vakarota yani me ratou kau vakatikitikitaki mada e tuba oiratou nai apositolo.\n35 Sa tukuna vei ira, oi kemudou na Isireli mo dou qarauna vakavinaka naka dou sa nakita me caka vei iratou na tamata oqo.\n36 Ena vica na yabaki sa oti yani e a tubu cake kina e dua na tamata na yacana o Ceutasa ka via vakaraitaka o koya ni sega tale ni dua me rau lewe rua tukuna e vuravura, ka rauta ni lewe va na drau na tagane era sa muri koya. Sa qai vakamatei na tamata oqo, o ira kece na muri koya voli era veisebayaki ka yali sega macala tu me yacova mai oqo.\n37 E dua tale na tamata na yacana o Jutusa na kai Kaleli e qai taravi koya mai, o koya talega e tukuna, ni o koya ga, oqo e donumaka tiko na gauna ni wili lewe ni vanua, sa dua na ka na levu ni tamata e dreta o koya. Sa mate talega na tamata oqo, o ira kece na dau muri koya era veiseyaki.\n38 Au sa tukuna rawa oqo veikemudou, dou kakua ni via tarai iratou na tamata oqo, dou laivi iratou ga; kevaka e ka vakatamata na cakacaka e ratou sa kitaka,ena sega ni rawa ga kina e dua na ka;\n39 "Ia kevaka sa mai vua na Kalou, dou na sega ni rawa mo dou vakamalumalutaka â€“ de dou sa yaco tale mo dou veivala kei na Kalou."\n40 Era sa ciqoma na ka e tukuna, sara qai kacivi iratou mai nai apositolo, me ratou vakanakuitaki ka sa vakaroti sara vakaukauwa vei iratou, meratou kakua tale ni vakatavuvulitaka na yacai Jisu, a ra sa qai sereki iratou meratou lako.\n41 Ni ratou sa lako tani mai ena loma ni matabose cecere oqo,sa dua na ka nodratou reki ni ratou kila,sa dodonu meratou vakacacani ka vakamaduataki ena vuku ni yacana.\n42 Ena vale ni soro e veisiga, kei na nodra dui veivalevale, era sa sega ni mudu ni vakatavuvuli ka vunautaki Jisu ni sai Koya na Karisito.


NAI VAKATEKIVU 17 FOV - Sa ciwasagavulu ka ciwa na - Bible Search\nNAI VAKATEKIVU 16 NAI VAKATEKIVU 18\nNAI VAKATEKIVU 17\nSa ia tale na veiyalayalati kei Eparama ko Jiova, ka me cilivi ko koya kei na nona kawa, 1-14. Sa vakayacani vou ko Eparama kei Serai, 5,15. Sa yalataki ko Aisake, 15-22. Sa cilivi ko Eparaama kei ira na tagane e nona vale, 23-27.\n1Sa ciwasagavulu ka ciwa na yabaki i Eparama, sa qai rairai vei Eparama ko Jiova, a sa kaya vua, Koi au na Kalou Kaukauwa: me dodonu na nomu i valavala vei au, ka mo kakua ni cala: 2ia ka'u na vakayacora na noqu veiyalayalati kei iko, ka vakalewevuqataki iko vakalevu sara. 3A sa cuva vakatoboicu ko Eparama: a sa vosa vua na Kalou, ka kaya, 4Koi au, raica, sa tiko kei iko na noqu veiyalayalati, ia ko na tamadra na matanitu e vuqa: 5ia ena sega ni vakatokai tiko na yacamu ko Eparama, sa na yacamu ga ko Eparaama; ni'u sa lewa vei iko mo tamadra na matanitu e vuqa: 6ia ka'u na vakalewevuqataka sara na nomu kawa, ia ka'u na vakatubura maivei iko na matanitu eso, a ra na tubu maivei iko na tui eso: 7ia ka'u na vakataudeitaka na noqu veiyalayalati kei iko, kei ira talega na nomu kawa, e na nodra i tabatamata kecega, ka me veiyalayalati e tawa mudu, ka me'u sa nomu Kalou, ka me'u nodra Kalou talega na nomu kawa: 8ia ka'u na solia vei iko kei ira na nomu kawa, na vanua ko sa tiko vulagi kina, a vanua taucoko ko Kenani, ka me ra taukena ka tawa mudu; ia ka'u na nodra Kalou.\n9Sa kaya talega vei Eparaama na Kalou, Mo vakabauta na noqu veiyalayalati, ko iko, kei ira na nomu kawa era na muri iko, e na nodra i tabatamata kecega. 10Oqo na noqu veiyalayalati kei kemudou, kei na nomu kawa, mo dou vakabauta; Me cilivi mada na nomudou gonetagane kecega. 11Dou ciliva na kuli ni vusomudou; ia sa na kenai vakatakilakila oqo ni noqu veiyalayalati kei kemudou: 12ia ko koya vei kemudou sa bogi walu ena cilivi, na gonetagane kecega e na nomudou i tabatamata kecega; ko koya sa sucu e vale, se voli e nai lavo mai vua na kai tani kece, sa sega ni nomu kawa: 13me cili ga, ko koya sa sucu e nomu vale, kei koya sa voli e na nomu i lavo: ia ena tu e na lewemudou nai vakatakilakila ni noqu veiyalayalati, me veiyalayalati ka tawa mudu. 14Ia na gonetagane sa sega ni cilivi ena vakatatabui sara na tamata ko ya maivei ira na kai nona; sa vakacataka ko koya na noqu veiyalayalati.\n15Sa kaya talega vei Eparaama na Kalou, Ko Serai na watimu, mo kakua ni vakatoka na yacana ko Serai, sa na yacana ga ko Sera: 16ia ka'u na vakalougatataki koya, ka solia me sucu mai vua e dua na luvemu tagane; io, ka'u na vakalougatataki koya, ena tubu talega mai vua na matanitu eso; a nodra turaga lelevu na veimataqali ena tubu mai vua.\n17A sa cuva vakatoboicu ko Eparaama, ka dredre, ni sa kaya e lomana, Ena sucu beka na gone vua sa qai dua na drau na nona yabaki? ia ena vakasucu beka ko Sera, ni sa qai ciwasagavulu na nona yabaki? 18A sa kaya vua na Kalou ko Eparaama, Me bula mada e matamuni ko Isimeli! 19A sa kaya na Kalou, Ena sucu vakaidina e dua na luvemu-tagane vei Sera na watimu; ia ko na vakatoka na yacana ko Aisake, ia ka'u na vakataudeitaka vua na noqu veiyalayalati me veiyalayalati ka tawa mudu, vei ira na nona kawa era na muri koya. 20Ia ko Isimeli talega, ka'u sa rogoci iko e na vukuna: Raica, ka'u sa vakalougatataki koya, ka na lewe vuqa mai na luvena, ka'u na vakalevutaki koya vakalevu sara: e le tinikarua na turaga ena vakatubura: ia ka'u na vakamatanitulevutaki koya. 21Ia ka'u na vakataudeitaka na noqu veiyalayalati kei Aisake ga, ko koya na luvemu vei Sera o koya ena sucu e na kena gauna e na yabaki sa muri mai.\n22A sa mudu ni vosa tiko vua, a sa lako tani vei Eparaama na Kalou.\n23A sa kauti Isimeli na luvena ko Eparaama, kei ira kecega era sucu e nona vale, kei ira kecega era voli e na nona i lavo, a tagane kecega vei ira na lewe-ni-vale i Eparaama, a sa cilivi ira e na siga dina ko ya, me vaka ka vosa vua na Kalou. 24A sa ciwasagavulu ka ciwa na yabaki i Eparaama, ni sa cilivi. 25A sa tinikatolu na yabaki i Isimeli na luvena, ni sa cilivi. 26Ia e na siga dina ko ya sa cili ko Eparaama kei Isimeli na luvena; 27kei ira kece na tagane era nona lewe-ni-vale, era sucu e vale, kei ira era voli e nai lavo mai vua na kai tani, era sa cili vata kaya.